স্বর্ণ ভল্লুক
স্বর্ণ ভল্লুক (জার্মান: Goldener Bär) হল বার্লিন আন্তর্জাতিক চলচ্চিত্র উৎসবে শ্রেষ্ঠ চলচ্চিত্রের জন্য প্রদত্ত সর্বোচ পুরস্কার। ভল্লুক বার্লিনের অভিজাত প্রাণী, যা বার্লিনের সীলমোহর ও পতাকাতেও যুক্ত রয়েছে। ১৯৫১ সালে প্রথম বার্লিন আন্তর্জাতিক চলচ্চিত্র উৎসবের বিজয়ী নির্ধারণ করেছিলেন একটি জার্মান প্যানেল, এবং সে বছর বিভিন্ন বিভাগ ও চলচ্চিত্রের ধরন অনুযায়ী স্বর্ণ ভল্লুকের জন্য পাঁচজন বিজয়ী নির্ধারিত হয়েছিল। ১৯৫২ থেকে ১৯৫৫ সালে দর্শকবৃন্দ স্বর্ণ ভল্লুকের বিজয়ী নির্ধারণ করতেন। ১৯৫৬ সালে এফআইএপিএফ আনুষ্ঠানিকভাবে উৎসবটির দায়িত্ব নেয় এবং তখন থেকে স্বর্ণ ভল্লুক পুরস্কারটি প্রদান করে আসছে।